ข่าวดี! AIE เตรียมพร้อมกลับมาเทรด-หลังบอร์ดไฟเขียวแต่งตั้งผู้สอบบัญชีใหม่
ข่าวดี! AIE เตรียมพร้อมกลับมาเทรด-หลังบอร์ดไฟเขียวแต่งตั้งผู้สอบบัญชีทีมใหม่แล้ววันนี้
18 ม.ค. 2559

บริษัท เอไอ เอนเนอร์จี จำกัด (มหาชน) หรือ AIE ระบุว่า ที่ประชุมคณะกรรมการบริษัทเมื่อวันที่ 18 มกราคม 2559 ที่ประชุมมีมติให้แต่งตั้งผู้สอบบัญชีและกำหนดค่าสอบบัญชี ประจำปี 2558
โดยอนุมัติแต่งตั้ง
1. นายวิชัย รุจิตานนท์ ผู้สอบบัญชีรับอนุญาตทะเบียนเลขที่ 4054 หรือ
2. นายอธิพงศ์ อธิพงศ์สกุล ผู้สอบบัญชีรับอนุญาตทะเบียนเลขที่ 3500 หรือ
3. นายเสถียร วงศ์สนันท์ ผู้สอบบัญชีรับอนุญาตทะเบียนเลขที่ 3495 หรือ
4. นางสาวกุลธิดา ภาสุรกุล ผู้สอบบัญชีรับอนุญาตทะเบียนเลขที่ 5946 หรือ
5. นายยุทธพงษ์ เชื้อเมืองพาน ผู้สอบบัญชีรับอนุญาตทะเบียนเลขที่ 9445
แห่งบริษัท เอเอ็นเอส ออดิท จำกัด เป็นผู้สอบบัญชีและแสดงความเห็นต่องบการเงินของบริษัทฯและกำหนดค่าตอบแทนของผู้สอบบัญชีประจาปี 2558 เป็นจำนวนเงินไม่เกิน 1,700,000 บาท โดยที่ประชุมผู้ถือหุ้นได้มีมติแต่งตั้งผู้สอบบัญชีและอนุมัติค่าสอบบัญชีประจำปี 2558
ทั้งนี้ แหล่งข่าวเผยว่า “คาดว่ารอส่งงบให้ครบอีก 2 งวด (ประมาณ ส.ค. 59) ก็กลับมาทำการซื้อขายได้แล้ว”
อนึ่ง ตลาดหลักทรัพย์แห่งประเทศไทยได้ประกาศขึ้นเครื่องหมาย SP หุ้น AIE ตั้งแต่วันที่ 27 เม.ย.58 กรณีผู้สอบบัญชีไม่แสดงความเห็นต่องบการเงินของบริษัทเนื่องจากถูกจำกัดขอบเขตการตรวจสอบโดยผู้บริหาร และขึ้นเครื่องหมาย NC เมื่อวันที่ 29 เม.ย.58 เนื่องจากนำส่งงบการเงินที่ ก.ล.ต. สั่งแก้ไขล่าช้าเกินกว่ากำหนด